Andrew Rannells

Andrew Scott Rannells (født 23. august 1978 i Omaha i USA) er en amerikansk skuespiller, stemmeskuespiller og sanger. Rannells ble nominert til Tony-prisen for beste mannlige hovedrolle i en musikal for sin innsats i rollen som Elder Price i Broadway-musikalen The Book of Mormon (2011). Han vant en Grammy-pris i 2012 i klassen for Beste musikalalbum, som hovedsolist på musikkalbumet med originalbesetningen fra musikalen. Han fikk sin andre Tony-nominasjon  2017 for sin innsats som Whizzer i 2016-gjenoppsetningen av Falsettos. Han har også deltatt i Broadway-oppsetninger som Hairspray, Hamilton, Hedwig and the Angry Inch, Jersey Boys og The Boys in the Band.

Karriere 
Rannells spilte rollen som «James» i Pokémon Live! fra september 2000 til august 2001. Da han ble spurt om denne rollen I 2014, spøkte han med at han heller ville ha spilt i en pornofilm, og at han kun tok jobben for pengenes skyld.

Rannells spilte Bob Gaudio i den første riksdekkende Jersey Boys-turneen. Rannells var den første som spilte «Eldstebror Price» i musikalen The Book of Mormon, som ble skrevet av South Park-skaperne Trey Parker og Matt Stone og Avenue Q-komponisten Robert Lopez. For denne rollen ble han nominert til Tony-prisen for beste mannlige hovedrolle i en musikal, og han vant en Grammy-pris for beste musikalalbum som sanger i albumet Original Broadway Cast Recording. Hans siste opptreden i musikalen var 10. juni 2012.

Rannells spilte en stripper i filmen Utdrikningsslaget (2012), og han spilte hovedrollen som Bryan Collins i TV-serien The New Normal (2012–13). Han spilte også rollen som Elijah i en rekke episoder av HBO-serien Girls.

Rannells erstattet midlertidig Jonathan Groff I rollen som kong Georg III i musikalen Hamilton på Broadway fra 27. oktober til 29. november 2015. Han spilte også rollen som Whizzer Brown i Broadway-gjenoppsetningnen av Falsettos, regissert av James Lapine. Rannells spilte senere Larry i 2018-oppsetningen av The Boys in the Band på Broadway. Det var et begrenset antall forestillinger i anledning av stykkets 50-årsjubileum. Den vant en Tony-pris for beste gjenoppsetning av et teaterstykke. Han spilte samme rolle i filmversjonen av stykket på Netflix, som ble utgitt 30. september 2020.

I 2020 hadde han en hovedrolle som «Blair Pfaff» i TV-serien Black Monday. Serien hadde premiere 20. januar 2019 på den amerikanske betalingskanalen Showtime. Seriens andre sesong hadde premiere 15. mars 2020. Tredje sesong hadde premiere 23. mai 2021.

Rannells ga i 2019 ut sin første bok, med tittelen Too Much Is Not Enough. Den består av flere essayer om barndommen i Omaha i Nebraska, og hans første år i New York, frem til han debuterte på Broadway i 2005 i Hairspray. Han hadde også en hovedrolle i den amerikanske musikalkomedien The Prom, som hadde premiere på Netflix i 2020. De øvrige hovedrollene i The Prom ble spilt av James Corden, Nicole Kidman og Meryl Streep.

Filmografi

Filmer

Fjernsyn

Referanser

Eksterne lenker 
 

Skuespillere fra USA
Personer fra Omaha
Skuespillere innen videospill